Közoktatási megállapodás
	mely létrejött, egyrészről: 


	Kiskőrös Város Önkormányzata
- mint a KTKT tag önkormányzata - 

székhely: 6200 Kiskőrös, Petőfi tér 1.

képviselő: Domonyi László polgármester

- a továbbiakban: Önkormányzat –



	másrészről
	Kiskőrösi Többcélú Kistérségi Társulás
- mint a 2008. július 23. napján kelt együttműködési megállapodás alapján, közoktatási feladatot ellátó fenntartó - 

székhely: 6200 Kiskőrös, Petőfi tér 2.képviselő: Domonyi László elnök
- a továbbiakban: KTKT –



	harmadrészről:


	Magyarországi Evangélikus Egyház
- a2011. évi CCVI. törvény mellékletében meghatározottak alapján az Országgyűlés által elismert és nyilvántartásba vett magyarországi egyház, mint közoktatási feladat ellátásra jogosult -

székhely: 1085 Budapest, Üllői út 24.

képviselő: Kákay István országos irodaigazgató

- a továbbiakban: Evangélikus Egyház -


(együttes említésük esetén Felek) között az alulírott napon és helyen, - utalva Kiskőrös Város Önkormányzata Képviselő-testületének ingyenes használatba adásáról szóló … sz. határozatára, a KTKT … számú fenntartói jogának átadásáról szóló határozatára, és a KTKT által az 1993. évi LXXIX. törvény (továbbiakban: Kt.) 88. § (7) bekezdése szerint kért szakértői véleményre, valamint Kt. 86.§ (3) bekezdése alapján … számú határozatára, továbbá a Kt. 81.§ (11) és (13) bekezdésére,és a 89/A. § (12) bekezdéséra a következők szerint:

1. A Szerződő Felek megállapítják, hogy KTKT…… határozataiban úgy határozott, hogy a Petőfi Sándor Általános Iskolát és a Petőfi Sándor Gimnázium és Kertészeti Szakközépiskolát (székhely: 6200 Kiskőrös, Árpád utca 4.) az Evangélikus Egyház fenntartásába adja, melyhez Kiskőrös Város Önkormányzata …….képviselőtestületi határozataiban hozzájárult, a közoktatási feladatellátásához szükséges ingatlanok, hozzátartozó eszközök és berendezések ingyenes használatba adásáról döntött. 

2. A KTKT a Petőfi Sándor Általános Iskola és a Petőfi Sándor Gimnázium és Kertészeti Szakközépiskola fenntartói jogát átadja 2012. augusztus 1.  napjával  oly módon, hogy a két intézmény működését az Evangélikus Egyház által újraalapítandó Petőfi Sándor Evangélikus Óvoda, Általános Iskola, Gimnázium és Kertészeti Szakközépiskola (továbbiakban: intézmény) jogutódlással folytatja, többcélú közös igazgatású intézményként, melybe a szülő gyermeke átvételét írásban kérheti. 

Kérelmében a szülő nyilatkozik arról, hogy elfogadja az új intézmény világnézeti          elkötelezettségét és az ebből fakadó házirendet.
3. A szerződő felek  megállapodnak abban, hogy a központi költségvetési normatív hozzájárulások és támogatások tekintetében a feladatátadás 2012. szeptember 1-jével történik. Az augusztus hónap tekintetében az Evangélikus Egyházat terhelik a bérek, valamint járulékainak kifizetése és ehhez a KTKT a 2012. évi augusztus hónapra igényelt és megkapott állami normatív hozzájárulás összegét biztosítja, tehát átutalja a feladatot átvevő Evangélikus Egyház számára.  Felek rögzítik, hogy a bérek, azok járulékai és az ezekkel kapcsolatos pénzügyi elszámolásokból adódó, a tényleges feladatellátás időpontjától eltérő, de ezen időszakra vonatkozó állami normatív hozzájárulás összegeivel kapcsolatos differenciákat – azért, hogy az Önkormányzatot ne érje kár – legkésőbb az Evangélikus Egyház  által igényel,  2012. évre vonatkozó utolsó normatívát követően, 2013. február hónap 15. napjáig egymás közt Felek elszámolják.
4. Az Evangélikus Egyház a két intézményben folyó közoktatási feladat ellátásának jogutódlással történő átvételével egyidejűleg, a 2011/2012. tanévtől kezdődően, a KTKT-tól átvett és újralapított Harangvirág Evangélikus Óvodát (OM: 201575) - alapító okiratának és működési engedélyének módosításával - egy többcélú közös igazgatású óvoda és 13 évfolyamos oktatási intézményt alakítja. 

5. Felek rögzítik, hogy a 2011. május 18. napján kelt óvodai feladatellátásról kötött közoktatási megállapodás jelen megállapodással együtt hatályban marad. 

6. Felek rögzítik, hogy a Petőfi Sándor Evangélikus Óvoda, Általános Iskola, Gimnázium és Kertészeti Szakközépiskola alapító okirat szerinti létszáma:  …. fő. Ebből sajátos nevelési igényű … fő. Ellátott feladat oktatás, a tagintézmények  átadás előtti időpontban érvényben lévő alapító okiratában részletesen felsorolt feladatokat.
7. Felek megállapítják, hogy a Kt. 3. § (2) bekezdésére tekintettel az Evangélikus Egyház kötelezettséget vállal a Petőfi Sándor Evangélikus Óvoda, Általános Iskola, Gimnázium és Kertészeti Szakközépiskola megalapítására, valamint kötelezi magát arra, hogy a 2) pontban utalt, a KTKT által fenntartott két intézmény tanulói tekintetében – amennyiben arra a gimnázium esetében a szülők részéről igény merül fel – ellátja a közoktatási törvényben rögzített közoktatási feladatokat.

8. Felek megállapítják, hogy a KTKT által fenntartott egységes közoktatási intézmény 2007. augusztus 1-jén alakult kiskőrösi székhellyel, az újralapított intézmény székhelye szintén 6200 Kiskőrös, Árpád utca 4. sz. lesz.

A KTKT vállalja, hogy a két átadásra kerülő tagintézmény átadásával egy időben a KTKT Egységes Iskola székhelyét (6200 Kiskőrös, Árpád utca 4.) megváltoztatja. Az Önkormányzat tulajdonában lévő a működéshez szükséges ingatlanokat, hozzátartozó eszközöket és berendezéseket az Evangélikus Egyház számára - külön megállapodás keretében – ingyenes használatba adja.

9. Felek megállapodnak abban, hogy az Evangélikus Egyház a Petőfi Sándor Általános Iskola egyházi fenntartásával, működtetésével és az 5. pontban hivatkozott feladatokkal kapcsolatos teendőket – a helyi önkormányzatokról szóló 1990. évi LXV. törvény 8. § (4) bekezdése, valamint a Kt. 26. § (1) bekezdése és a 66. § (2) bekezdése alapján - a mellékelt beiskolázási körzetében állandó lakcímmel, illetve tartózkodási hellyel rendelkező tanköteles gyermekek esetében, 2012. augusztus 01. napjától kezdődően átvállalja. 

10. Felek rögzítik, hogy a jelen megállapodásban írt, az 5. pontban rögzített közoktatási feladatok ellátására az Evangélikus Egyház a Kt. 81. § (13) bekezdése alapján – a Kt. 81. § (11) bekezdésre utalással - jogosult. Ennek megfelelően az Evangélikus Egyház kötelezi magát arra, hogy az intézmény jogerős működési engedélyének kézhezvételétől számított 8 napon belül, de mindenképpen olyan időben kérelmezi a közoktatási feladatkörében eljáró Kormányhivatalnál, hogy - a Kt. 81. § (11) bekezdésében meghatározottak szerint - egyoldalú nyilatkozatot tehessen. Ezáltal biztosított legyen, hogy az Önkormányzatot, KTKT nem terheli a Kt. 118. § (9) bekezdésében meghatározott elszámolási kötelezettség a 2012/2013-as tanévre vonatkozóan. 

A hozzájárulás megadását követően haladéktalanul egyoldalú nyilatkozatot tesz, illetve az intézmény működéséhez szükséges pénzügyi források biztosítása érdekében a Magyar Köztársaság költségvetésének terhére kifizetett állami normatív és kiegészítő támogatást (Kt. 118. §) az intézmény alapítása után – a 20/1997. (II. 13.) Korm. rendelet, valamint az érvényes költségvetési törvény alapján - megigényli.

11. A Felek megállapodnak abban, hogy a kedvezményes iskolai étkeztetés és a tanulók ingyenes tankönyvellátás biztosításához a normatív állami hozzájárulás - vonatkozó jogszabályok szerinti – igénylése és az azzal történő elszámolás a feladatot biztosító Evangélikus Egyház feladatkörébe tartozik.

12. Az Evangélikus Egyház az egyházi intézménybe beiratkozott valamennyi tanuló tekintetében 2012. augusztus 01. napjától kezdődően átvállalja az alapfokú és középfokú oktatás feladatait az alábbiak figyelembevételével:

12.1. Az Evangélikus Egyház, illetve a képviseletében eljáró intézményvezető köteles minden évben az első osztályosok beiskolázását koordináló, az Önkormányzat által rendezett egyeztetésen részt venni.

12.2. Az Evangélikus Egyház vállalja, hogy az általános iskola esetében az indítandó csoportok, osztályok évfolyamonkénti létszámának 80%-ban az intézmény beiskolázási körzetében lakóhellyel és tartózkodási hellyel rendelkező gyerekeknek helyet biztosít.

12.3. A gyermekek név és lakcímre vonatkozó adatait a hatályos jogszabályi rendelkezéseknek megfelelően az Evangélikus Egyház minden év október 15. napjáig az Önkormányzat rendelkezésére bocsátja az októberi statisztika alapján.

12.4. Az Evangélikus Egyház, mint az egyházi intézmény fenntartója gondoskodik arról, hogy nevelési-oktatási feladatait 2012. szeptember 1. napjától a Kt. 8. § (10)-(11) bekezdése szerint vállalt és a nemzeti köznevelésről szóló 2011. évi CXC. törvény (a továbbiakban: a Kn.tv.) 5. § (4) bekezdése szerint folytatott, a Nemzeti Alaptanterv alapelveire, valamint a kompetencia-alapú oktatás módszertanára épülő iskolai pedagógiai programnak megfelelően folytatja. 

12.5. Az Evangélikus Egyház vállalja, hogy az általános iskolai évfolyamokon a Petőfi Sándor Általános Iskolában megkezdett pedagógiai program szerinti működést kifutó rendszerben folytatja.

12.6. Az Evangélikus Egyház vállalja, hogy a Petőfi Sándor Gimnázium korábbi, az intézménnyel tanulói jogviszonyt létesítő tanulóira tekintettel kifutó rendszerben biztosítja a 9-13. évfolyamon megkezdett tagozatok folytatásának lehetőségét. Az élethosszig tartó tanulás céljának megfelelő oktató- nevelő tevékenységet, valamint a digitális iskola pályázati konstrukcióban vállalt célokat fenntartásáról gondoskodik.

12.7. Az Evangélikus Egyház vállalja, hogy a Petőfi Sándor Gimnázium a felnőttoktatást folytatja.

12.8. Az Evangélikus Egyház vállalja, hogy a Kertészeti Szakközépiskola működését folytatja.

12.9. Evangélikus Egyház vállalja, hogy a 2012/2013. tanévtől az intézmény valamennyi tanulója számára a hittanoktatás alternatívájaként biztosítja az etikaoktatást, a szülők erre vonatkozó nyilatkozata függvényében. A 2013/2014. tanévtől az 1. és a 9. évfolyamos tanulók már nem választhatnak, a hittanoktatás számukra kötelező. 

12.10. Felek rögzítik, hogy az Evangélikus Egyház a 2) pontban utalt, a KTKT által fenntartott két intézmény tanulói részére a jelen megállapodásban meghatározott időponttól kezdődően, illetve az óvodai nevelés tekintetében Kiskőrösön állandó lakóhellyel, annak hiányában tartózkodási hellyel rendelkező gyermekek részére 2012. szeptember 1. napjától kezdődően a Kt. 114-115. §, valamint a 117. §-ban meghatározottak, illetve hatályba lépését követően a Kn.tv 2. § (1)-(2) bekezdése szerinti ingyenes nevelést-oktatást biztosít.

12.11. Az Evangélikus Egyház kötelezi magát arra, hogy a 2011. évi időarányos és a 2012. évi normatíva létszámarányos része igénylésének érdekében a hatályos jogszabályok előírásai szerint jár el, ennek érdekében az KTKT külön is úgy nyilatkozik, hogy az Evangélikus Egyházzal együttműködik és a szükséges nyilatkozatokat megteszi.

12.12. Az Evangélikus Egyház az átvételkori gyereklétszám és a törvény által előírt óratömeg függvényében szükséges személyi állományt – a külön megállapodásban is írt feltételek szerint - jogutódlással átveszi. 

13. A KTKT kötelezettségei:

13.1. A KTKT vállalja a tagintézmények átadásával járó egyeztetési körök lebonyolítását. 

A KTKT a tagintézmények átadásakor az intézmények után igényelt normatív támogatások  lemondásáról a MÁK felé gondoskodik, és  a 2012. évi beszámoló elkészítésekor elszámol. 

14. Az Önkormányzat kötelezettségei:

14.1. Az Önkormányzat közreműködik abban, hogy az intézmény a mindennapos testnevelés kötelezettségének eleget tudjon tenni, az erre keretet biztosító vagyonátadásról szóló megállapodásban, valamint az erre vonatkozó külön megállapodásban foglaltak szerint. 

14.2.  A különböző pályázatok kapcsán azon vagyontárgyak tekintetében, melyek lezárt vagy folyamatban lévő pályázatokkal kapcsolatosak, a szerződő felek külön megállapodásban rögzítik a sarkallatos pontokat.
15. A Szerződő Felek ezen közoktatási megállapodást a Kt. 81. § (13) bekezdése alapján 2012. augusztus 01. napjától 8 évre kötik. 

16. A megállapodás rendes felmondással kizárólag a tanév kezdetétől szüntethető meg, legkésőbb a tanév kezdetét megelőző év utolsó napjáig a másik félhez írásban intézett felmondó nyilatkozat alapján. Az Evangélikus Egyház csak azt követően jogosult a megállapodás rendes felmondással történő megszüntetésére, miután a Kt. tv. 81. § (11) bekezdésében meghatározottak szerint egyoldalú nyilatkozatot tett. 

17. A jelen megállapodásban nem szabályozott kérdésekben a Ptk., a Közokt. tv., továbbá a Magyarország mindenkor hatályos költségvetési törvénye előírásai az irányadók. A felek megállapodnak abban, hogy ezen megállapodás teljesítése során felmerülő vitás kérdéseket először tárgyalás útján próbálják rendezni, amely tárgyalásról hiteles feljegyzést, illetőleg jegyzőkönyvet készítenek. Felek a peren kívül nem rendezhető jogvitáik eldöntésére – hatáskörtől függően – a Bács-Kiskun megyei Bíróság illetékességét kötik ki. 

18. A Szerződő Felek a közoktatási megállapodást, mint akaratukkal mindenben egyezőt írják alá. 

Budapest, 2012. ………… hó .… nap

